
Për shpërndarjen e kuotave për transferime studimesh, si dhe kuotave për programe të dyta studimi, për ciklin e parë, me kohë të plotë, në institucionet publike të arsimit të lartë, viti akademik 2011-2012

Në mbështetje të nenit 102 të Kushtetutës, të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, të pikës 12 dhe 13 të vendimit nr.423, datë 8.6.2011 të Këshillit të Ministrave “Për kuotat e pranimit në institucionet publike të arsimit të lartë, cikli i parë i studimeve me kohë të plotë, si dhe tarifat e shkollimit për vitin akademik 2011-2012” të ndryshuar,

Urdhëroj:

1. Shpërndarjen e kuotave për transferim studimesh dhe kuotave për program të dytë studimi, për ciklin e parë, me kohë të plotë, në institucionet publike të arsimit të lartë për vitin akademik 2011-2012, sipas tabelës nr.1, bashkëlidhur këtij urdhri.
2. Ngarkohen Zëvendësministri, Drejtoria e Arsimit të Lartë dhe Kërkimit Shkencor dhe institucionet publike të arsimit të lartë për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

